  Туспуктэм: vk.com (Глазовская межрайонная больница) Наталия Сильвестрова 15-тӥ куартолэзе Глазкарын нылпи ваён юрт возын анайлы сӥзем скульптураез усьтӥзы. Со сярысь карысь ёроскуспо эмъяськоннилэн «ВКонтакте» мерлыко вотэсысь огиназ ивортӥзы. Синпелетэз пуктыны 2014-тӥ арын кичӧлтон сётӥзы. Скульптураез дасяку карын улӥсьёслэсь, озьы ик тодмо фигуристкалэсь Елизавета Туктамышевалэсь но солэн ӵыжы-выжыосызлэсь мылкыдъёссэс но малпанъёссэс лыдэ басьтӥзы. Ӵектосэз быдэстонлы коньдон люканы карысь бадӟым предприятиос но огшоры калык юрттӥзы. Синпелетэз Ижкарлэн тӧроез Сергей Коновалов но пиналъёс усьтӥзы. Тодэ вайытом, Вотка ёросын куасэн бызьылонъя олимпи чемпионкалы Галина Кулаковалы синпелет пуктыны малпало. Тегъёс: синпелет анайёс эмъяськонниос Глазкар Удмуртия  